Source: http://www.jamijarvi.fi/kunta/paatoksenteko/poytakirjat/kunnanhallitus/getfile.php?file=80
Timestamp: 2017-11-19 08:27:59+00:00
Document Index: 6672263

Matched Legal Cases: ['§ 338', '§ 247', '§ 264', '§\n353', '§ 327', '§\t13']

kh13122005
Kunnanhallitus KOKOUSKUTSU 16/2005
Laatimispäivämäärä: 01.12.2005
Kokoustiedot Aika 13.12.2005 kello 18.00
Paikka Nesteen yläkerta
Käsiteltävät asiat 338 §	KOKOUKSEN LAILLISUUS JA PÄÄTÖSVALTAISUUS	Sivu 372
339 §	PÖYTÄKIRJAN TARKASTAJIEN VALINTA	Sivu 372
340 § PÖYTÄKIRJOJEN TIETOON SAATTAMINEN Sivu 373
341 § TIEDOKSI SAATETTAVAT ASIAT	Sivu 374
342 §	TALOUDEN TOTEUTUMINEN AJALLA 01.01. - 31.10.2005	Sivu 375
343 §	TOIMISTOTILAN VUOKRAAMINEN INTERSTOPOVER JÄMIN KANSAINVÄLINEN MARKKINOINTI HANKKEELLE	Sivu 376
344 §	MIELAHDEN RETKEILYMAJAN (PIKKU ITÄVALLAN) HINNOITTELU	Sivu 377
345 §	PUUNMYYNTITARJOUKSEN HYVÄKSYMINEN/LUVIAN SAHA OY	Sivu 378
346 §	JÄMIJÄRVEN KUNNAN KAAVOITUSKATSAUS 2004 - 2005 JA KAAVOITUSOHJELMA 2005 - 2006	Sivu 379
347 §	OPETUSMINISTERIÖN PÄÄTÖKSET VUODEN 2006 VALTIONOSUUKSISTA	Sivu 380
348 §	OHJEET LUOTTAMUSHENKILÖIDEN JA KUNNAN PALVELUKSESSA OLEVAN HENKILÖSTÖN PALKITSEMISEKSI JA MUISTAMISEKSI	Sivu 381
349 §	MUTKALAN TEOLLISUUSALUEEN KEHITTÄMINEN -HANKE	Sivu 382
350 §	TALOUSARVIOMUUTOKSEN HYVÄKSYMINEN VUODEN 2005 TALOUSARVIOON	Sivu 383
351 § VUODEN 2005 LOPUN LAINATARJOUKSET Sivu 384
352 §	TARJOUKSET MARKKALAN RIVITALOJEN (A+B) PARVEKEOVISTA Sivu 385
353 §	VUODEN 2006 TALOUSARVION JA TALOUSSUUNNITELMAN VUOSILLE 2006-2008 HYVÄKSYMINEN Sivu 385
354 §	VANHUSTENHUOLLON PALVELUJEN UUDELLEEN ORGANISOIMINEN / KOTIHOITOKOKEILU Sivu 387
355 §	KAUPPAKIRJAN HYVÄKSYMINEN / TARJA JA JUHA RANTA Sivu 389
356 §	KUNTA-ALAN TYÖSUOJELUHENKILÖSTÖN	VALINTA Sivu 390
Kunnanhallitus KOKOUSPÖYTÄKIRJA 16/2005
KOKOUSAIKA 13.12.2005 kello 18.00 - 20.50
KOKOUSPAIKKA Nesteen yläkerta
Tuija Ranta
MUUT SAAPUVILLA OLLEET Matti Peurala valtuuston puheenjohtaja
ASIAT §§ 338 - 356
338 §	KOKOUKSEN LAILLISUUS JA PÄÄTÖSVALTAISUUS
339 §	PÖYTÄKIRJAN TARKASTAJIEN VALINTA
Ehdotus:	Pöytäkirjan tarkastajiksi valitaan tarkastusvuorossa olevat Tuija Ranta ja Olli Seppälä.
340 § PÖYTÄKIRJOJEN TIETOON SAATTAMINEN
Ehdotus: Kunnanhallitus merkitsee tietoonsa saatetuiksi seuraavat
- JAT-kiinteistöt Oy hallitus	30.06.2005
- Kankaanpään aikuiskoulutuskeskus
Valtti-valmennushanke	12.09.2005
- Nuorisoparlamentti	10.11.2005
- Sivistyslautakunta	17.11.2005
- Perusturvalautakunta	29.11.2005
341 § TIEDOKSI SAATETTAVAT ASIAT
- Jämijärvi, Narvi II
- Peijari, Eerikkälä
- Turun hallinto-oikeus, valitus verotuksesta/Jarmo Viitaniemi
- Karvian kunta, Kankaanpään kansanterveystyön kuntayhtymän perussopimuksen tarkistaminen
- Verohallinto, maksatuserittely, tilitysjako 200511
- Kuntaliitto, Kadun ja eräiden yleisten alueiden kunnossa- ja puhtaanapidosta annetun lain osittaisuudistus
- TE-keskus, Satakunnan työllisyyskatsaus 10/2005
- Maa- ja metsätalousministeriö, Ilmoitus HANKE-tuen maksamisesta
- Käyttötilastot www.jamijarvi.fi marraskuussa 2005
- Sosiaali- ja terveysministeriö, Hoitoon pääsyn turvaaminen ja kuntien budjetit
- TE-keskus, päätös InterStopOver -hankkeen tuen maksamisesta
- Satakuntaliitto, Satakuntaliiton Eu-osarahoittaman Jämi - tuotteil-	laan tunnetuksi -hankkeen kustannusrakenteen muuttaminen
- Satakuntaliitto, Kunnan kaavoituskatsauksessa mahdollisesti esille otettavat maakunnan liitossa vireillä olevat ja lähiaikoina vireille tulevat kaava- sekä muut maakunnan suunnitteluun kuuluvat asiat
- Hakemus valtionavustuksen saamiseksi, vammaishuollon palve-	lujärjestelmä
342 §	TALOUDEN TOTEUTUMINEN AJALLA 01.01. - 31.10.2005
Esityslistan liitteenä on talouden toteutuminen ajalla 01.01 - 31.10.2005. Liite nro 342.1.
Vertailutietona on talouden toteutuminen vastaavana ajankohtana edellisenä vuonna.
Ehdotus:	Kunnanhallitus merkitsee talouden toteutumisen tiedokseen ja saattaa sen edelleen valtuuston tiedoksi.
343 §	TOIMISTOTILAN VUOKRAAMINEN INTERSTOPOVER JÄMIN KANSAINVÄLINEN MARKKINOINTI HANKKEELLE
InterStopOver -hankkeen kehittämisosiolle eli "Jämin kansainvälinen markkinointi" -hankkeelle on rakennettu toimistotilat Kiinteistö Oy Jämikeskuksen yläparvelle.
Tilasta on laadittu oheisen liitteen nro 343.1 mukainen vuokrasopimus. Kuukausivuokra on 300,00 euroa + alv. ja vuokra-aika 1.10.2005 - 28.2.2006
Ehdotus:	Kunnanhallitus hyväksyy oheisen liitteen mukaisen vuokrasopimuksen.
344 §	MIELAHDEN RETKEILYMAJAN (PIKKU ITÄVALLAN) HINNOITTELU
Mielahden retkeilymaja "Pikku Itävalta" valmistuu lopullisesti 28.2.2006 mennessä. Retkeilymajan hintaa ja varausmahdollisuutta tiedustellaan kuntalaisten ym. toimesta lisääntyvästi.
Kunnanhallitus käsitteli hinnastoa ja varausperiaatteita epävirallisesti kokouksessaan 8.11.2005.
Käydyn keskustelun pohjalta on laadittu oheisen liitteen mukainen luonnos hinnastoksi ja varausjärjestelmäksi. Liite nro 344.1.
Ehdotus:	Kunnanhallitus hyväksyy Mielahden retkeilymajan (Pikku Itävallan) hinnoittelun ja varausperiaatteet oheisen liitteen mukaisesti.
Päätös:	Kunnanhallitus päätti yksimielisesti antaa asian jatkovalmisteltavaksi vapaa-aikalautakunnalle.
345 §	PUUNMYYNTITARJOUKSEN HYVÄKSYMINEN/LUVIAN SAHA OY
Pohjois-Satakunnan metsänhoitoyhdistys on pyytänyt kunnan puolesta tarjoukset puun myynnistä (Leimikko, Heponiemi 1:368). Alue, jolta puuta myydään ilmenee oheisen liitteen nro 345.1 mukaisesta kartasta.
Tarjouksia saatiin kolme, joista yhteenveto ja hinta-arviot on esityslistan liitteenä nro 345.2.
Ehdotus:	Kunnanhallitus päättää hyväksyä Luvian Saha Oy:n tarjouksen.
346 §	JÄMIJÄRVEN KUNNAN KAAVOITUSKATSAUS 2004 - 2005 JA KAAVOITUSOHJELMA 2005 - 2006
Aluearkkitehti Ilmari Mattila on yhdessä kunnanjohtajan ja rakennuspäällikön kanssa valmistellut Jämijärven kunnan kaavoituskatsauksen 2004 - 2005 ja kaavoitusohjelman vuosille 2005 - 2006. Esityslistan liite nro 346.1.
1.) asettaa kaavoituskatsauksen nähtäville, sekä teknisen toimiston ilmoitustaululle että kirjastoon ja
2.) saattaa sen myös valtuustolle tiedoksi
347 §	OPETUSMINISTERIÖN PÄÄTÖKSET VUODEN 2006 VALTIONOSUUKSISTA
Opetusministeriö on lähettänyt 22.11.2005 päätökset Jämijärven kunnalle maksettavista valtionosuuksista vuodelle 2006. Liite nro 347.1.
Vuoden 2006 talousarvioehdotus on laadittu em. päätösten mukaisesti.
Ehdotus:	Kunnanhallitus merkitsee opetusministeriön valtionosuus päätökset tiedokseen.
Kunnanhallitus § 247	09.09.2005
348 §	OHJEET LUOTTAMUSHENKILÖIDEN JA KUNNAN PALVELUKSESSA OLEVAN HENKILÖSTÖN PALKITSEMISEKSI JA MUISTAMISEKSI
Kunnanhallitus hyväksyy vuoden alussa listauksen niistä kunnan luottamushenkilöistä ja henkilökuntaan kuuluvista, joita muistetaan merkkipäivän johdosta ko. vuonna.
Varsinaisesta muistamisesta huolehtiminen kuuluu kuitenkin asianomaiselle hallintokunnalle. Edellä mainitusta johtuen muistamiskäytäntö on muodostunut varsin kirjavaksi. Kirjavuus koskee myös eläkkeelle tai työstä muuten poisjäämisiä.
Osassa kuntia on laadittu ohjeisto luottamushenkilöiden ja kunnan henkilöstön palkitsemiseksi ja muistamiseksi. Vastaavanlaisia ohjeita on toivottu myös Jämijärven kuntaan.
1. perustaa työryhmän valmistelemaan ohjeita luottamushenkilöiden ja henkilöstön palkitsemiseksi ja muistamiseksi
2. nimetä henkilöt ko. työryhmään
Päätös:	Ehdotus hyväksyttiin yksimielisesti siten täydennettynä, että työryhmään valittiin seuraavat henkilöt: Marketta Viitaniemi (koolle kutsuja), Kati Mansikkamäki, Vappu Uusitalo, Ritva Mäkinen, Anne Lax ja Tapio Rajalahti.
KH 348 § Työryhmä on kokoontunut kaksi kertaa; 10.11 ja 29.11. Valmistelun pohjalta on syntynyt oheisen liitteen 348.1 mukainen luonnos merkkipäivien muistamiseksi 1.1.2006 alkaen.
Ehdotus:	Kunnanhallitus päättää hyväksyä ohjeet luottamushenkilöiden ja kunnan palveluksessa olevan henkilöstön palkitsemiseksi ja muistamiseksi oheisen liitteen mukaisesti.
349 §	MUTKALAN TEOLLISUUSALUEEN KEHITTÄMINEN -HANKE
Pohjois-Satakunnan Kehittämiskeskus Oy:llä on käynnissä hanke Vetovoimaiset teollisuusalueet Pohjois-Satakunnassa. Hankkeella valmistellaan 7 kunnan teollisuusalueille kehittämissuunnitelmat. Suunnitelmat valmistuvat vuoden 2006 alussa.
Itse kehittämistoimien osalta on sovittu, että jokainen kunta hakee oman teollisuusalueensa osalta rahoitusta TE- keskuksen työvoimaosastolta.
Hakemukset tuli jättää marraskuun loppuun mennessä.
Jämijärven kunnan osalta jatkohanke tarkoittaa Mutkalan teollisuusalueen kehittämistä.
Hankkeen sisältö ilmenee liitteestä nro 349.1.
Hankkeeseen on varauduttu talousarvio- ja taloussuunnitelmaehdotuksessa.
Ehdotus:	Kunnanhallitus päättää hyväksyä toimenpiteen rahoituksen hakemiseksi Mutkalan teollisuusalueen kehittämiseen oheisen liitteen mukaisesti.
Kunnanhallituksen jäsen Markku Kujala poistui kokouksesta tämän asian käsittelyn ja päätöksenteon ajaksi todeten itsensä esteelliseksi.
350 §	TALOUSARVIOMUUTOKSEN HYVÄKSYMINEN VUODEN 2005 TALOUSARVIOON
Hallintokunnilta on pyydetty tiedossa olevat muutokset vuoden 2005 talousarvioon. Menojen lisäysten lisäksi on huomioitu myös menojen vähennykset sekä tuloarviossa tapahtuneet muutokset.
Muutosten nettovaikutukset on yhteensä 302.700 euroa.
Talousarviomuutokset ilmenevät liitteestä nro 350.1.
Ehdotus:	Kunnanhallitus ehdottaa valtuustolle, että valtuusto hyväksyy talousarviomuutokset v. 2005 talousarvioon oheisen liitteen mukaisesti.
351 § VUODEN 2005 LOPUN LAINATARJOUKSET
Vuoden 2005 talousarviomuutosten jälkeen jää kunnan talouteen noin 250.000 euron rahoitusvaje. Vajeen täyttämiseksi on pyydetty rahoitustarjoukset. Liite nro 351.1. Tarvittaessa käytetään myös lyhytaikaista rahoitusta.
Tarjoukset saadaan kunnanhallituksen kokoukseen mennessä ja niistä laaditaan yhdistelmä. Liite jaetaan kokouksessa.
1) valtuusto hyväksyy Kuntarahoitus Oy:n lainatarjouksen 6 kk euribor + 0,09 %, laina-aika 7 vuotta
2) valtuusto myöntää valtuuden nostaa lainan välittömästi pöytäkirjan tarkistamisen jälkeen.
Valtuuston varapuheenjohtaja Kyösti Lahti ja kunnanhallituksen jäsen Hilkka Lahdensivu poistuivat kokouksesta tämän asian käsittelyn ja päätöksenteon ajaksi todeten itsensä esteelliseksi.
Tekninen lautakunta § 264	01.12.2005
352 §	TARJOUKSET MARKKALAN RIVITALOJEN (A+B) PARVEKEOVISTA
Tarjoukset on pyydetty seuraavilta toimittajilta:
- JPS Koskela Oy, Jämijärvi
- Pihla-Ikkunat Ky
- Rautia, Kankaanpää
- Puusepänliike Peurala, Lavia
Määräaikaan (23.11.2005) mennessä tarjouksensa ovat jättäneet:
- JPS Koskela Oy
- Pihla-Ikkunat Ky / Pertti Kivi
- Pihla-ikkunat Ky/ Hannu Jokinen
Yhteenveto tarjouksista:
Toimittaja 10 kpl ovi
9 x 21 10 kpl ovi 9 x 23 Lisäkustannukset
JPS Koskela Oy /
Viitapuu 3.590,- 3.846,20 + rahti ja vakuutus
Pihla-Ikkunat Ky/
Hannu Jokinen 5.800,- 6.300,-
Pertti Kivi 5.189,- 5.641,- + rahti 180,-
- Pihla-Ikkunat: ovessa pitkäsalpa, jossa puolipainike johon on asennettavissa Abloyn lukkopesä. Ovijarru (ns. kitkajarru)
- Hinnat sisältävät arvonlisäveroa 22%.
Päätösehdotus:	Annetaan kokouksessa.
Päätös:	Esitetään kunnanhallitukselle, että edullisin tarjous, jonka oli tehnyt JPS Koskela Oy hyväksytään hankkimalla 10 kpl ovia (koko 9x23, valkoisina) hintaan 3.846,20 + rahti ja vakuutus).
Lisäksi esitetään, että vuoden 2006 määrärahalla hankitaan rivitaloihin C ja D uudet ovet, 7 kpl (koko 9x23, valkoisina) hintaan 2.692,34 + mahd. rahti ja vakuutus.
KH 352 §
353 §	VUODEN 2006 TALOUSARVION JA TALOUSSUUNNITELMAN VUOSILLE 2006-2008 HYVÄKSYMINEN
Vuoden 2005 talous toteutui alkuvuodesta hyvin. Loppuvuotta kohti talous tiukkeni huomattavasti ja näyttää, että vuoden 2005 tilinpäätös tulee olemaan selvästi alijäämäinen. Viimeisenä takaiskuna oli tieto vuoden 2004 lopullisesta verotuksesta, jonka mukaan kunnallisverot alenivat vuoteen 2003 verrattuna 1.4 %.
Valtionosuudet sen sijaan näyttävät toteutuvan hieman yli budjetoidun.
Vuoden 2005 merkittävin hanke on Jämi Areenan rakentamisen loppuunsaattaminen. Hanke on yhteistyöhanke, jonka rakennuttajana toimii Jämi-Säätiö. Lisäksi alkuvuodesta valmistuu Mielahden retkeilymaja (Pikku Itävalta).
Jämijärven kunnostusta jatketaan ruoppauksin ja pohjapadon rakentaminen toteutetaan heti kun siihen saadaan lainvoimainen lupapäätös.
Kunnallisveron tulo-% on vuonna 2006 19 %. Vuosille 2007 - 2008 on siihen suunniteltu 0,75 %:n korotus. Kiinteistöverot säilyvät ennallaan.
Kunnallisverontuotto on laskettu siten, että vuoden 2004 lopulliseen verotukseen verrattuna se on arvioitu seuraavasti:
- v. 2005	+ 3,0 %
- v. 2006 + 2,5 %
Jämijärven kunnan verotulojen kasvu on viime vuosina ollut valtakunnan keskitasoa. Vuoden 2004 verotulojen (kunnallisveron) romahtamiseen ei ole löytynyt yhtään yksittäistä selittävää tekijää. Talousarvioehdotuksessa on kuitenkin lähdetty siitä, että ko. kielteinen kehitys ei jäisi pysyväksi vaan tilanne normalisoituisi.
Vuosikate on koko suunnittelukauden positiivinen ollen välillä 93 - 186 €/as.
Talousarviolainat määrä nousee vuoden 2005 aikana selvästi voimakkaiden investointien johdosta. Talousarvio ja taloussuunnitelma onkin laadittu siten, että talousarviolainojen määrä saataisiin uudelleen vakaannutettua ja laskemaan:
v. 2006	1313 €/as
v. 2007	1278 €/as
v. 2008	1244 €/as.
Käyttötalousmenot kasvavat vuoden 2005 talousarvioon verrattuna 4.8 % ja palkkamenot 2,5 %.
Palvelujen ostoon on varattu 3,5 % enemmän kuin edellisenä vuonna.
Henkilöstön kehitys ja investointisuunnitelma ilmenevät talousarvion liitteestä.
Taloustyöryhmä on käsitellyt talousarvion linjauksia ja investointiohjelmaa kokouksissaan 14.11 ja 30.11.
Yhteistyötoimikunnan lausunto saadaan kokoukseen mennessä.
Liite nro 353.2.
Talousarvioehdotus vuodelle 2006 ja taloussuunnitelmaehdotus vuosille 2006 - 2008 on esityslistan liitteenä nro 353.1.
Ehdotus:	Kunnanhallitus päättää esittää valtuustolle, että valtuusto hyväksyy talousarvion vuodelle 2005 ja taloussuunnitelman vuosille 2006 - 2008 oheisen liitteen mukaisesti.
Kunnanhallitus	§ 327	22.11.2005
354 §	VANHUSTENHUOLLON PALVELUJEN UUDELLEEN ORGANISOIMINEN / KOTIHOITOKOKEILU
Sosiaali- ja terveysministeriö on perustanut kokeilun ajalle 1.1.2005 - 31.12.2008 vanhusten palvelujen uudelleen organisoimiseksi - ydinalueena kotihoito. Sosiaalihuoltolakiin ja kansanterveyslakiin on tehty muutokset, mitkä mahdollistavat sen, että kunnat voivat organisoida vanhusten palveluja uudelleen. Sosiaalihuolto ja kansanterveystyö ovat tasavertaisessa asemassa, kun harkitaan sitä, minkä toimielimen alaisuuteen palveluja kokeilun ajaksi kootaan. Kokeiluun tavoitteena on yhteen sovittaa ja edistää laadultaan hyvien palvelujen järjestämistä. Kokeilu on tarkoitettu niille kunnille, joissa sosiaalihuollon ja kansanterveystyön lautakuntia ei ole yhdistetty. Kokeilun ydinalueena on sosiaalihuollon kotipalvelun ja terveydenhuollon kotisairaanhoidon yhdistäminen uudeksi tehtäväalueeksi, kotihoidoksi. Kotihoitoon perustetaan yhteinen rekisteri ja säännösmuutokset on tehty sosiaalihuoltolakiin 12 g § ja kansanterveyslakiin 13 g §. Teknisen käyttöyhteyden avulla salassa pidettäviä tietoja voi hakea ilman asiakkaan tai potilaan suostumusta. Kokeiluun osallistumisesta tulee toimittaa kirjallinen hakemus sosiaali- ja terveysministeriöön 31.12.2005 mennessä.
Kankaanpään kaupunginhallitus on pyytänyt, että Kankaanpään kansanterveystyönkuntayhtymän jäsenkunnat nimeävät edustajansa asiaa valmistelevaan työryhmään.
Ehdotus:	Kunnanhallitus nimeää Jämijärven kunnan edustajat kotihoitokokeilua valmistelevaan työryhmään.
Päätös:	Kunnanhallitus päätti yksimielisesti nimetä työryhmään vs. perusturva-	johtaja Auli Rannan ja valtuuston puheenjohtajan Matti Peuralan.
KH 354 §	Työryhmä on kokoontunut ja se on valmistellut oheisen liitteen nro 354.1 mukaisen hakemuksen.
Ehdotus:	Kunnanhallitus hyväksyy omalta osaltaan liitteen mukaisen hakemuksen kotihoidon kokeiluun osallistumisesta.
Kunnanhallituksen jäsen Päivi Leponiemi poistui kokouksesta tämän asian käsittelyn ja päätöksenteon ajaksi todeten itsensä esteelliseksi.
355 §	KAUPPAKIRJAN HYVÄKSYMINEN / TARJA JA JUHA RANTA
Jämijärven kunnan ja Tarja ja Juha Rannan välillä on12.12.2005 allekirjoitettu kauppakirja, jolla kunta myy Juhalan asemakaava-alueen tontin nro 98/3.
Kauppahinta on 6 078 euroa ja lohkomiskuluina ostaja korvaa kunnalle 454 euroa.
Kauppakirja on liitteenä nro 355.1.
Ehdotus:	Kunnanhallitus ehdottaa valtuustolle, että valtuusto hyväksyy Jämijärven kunnan ja Tarja ja Juha Rannan välisen kauppakirjan oheisen liitteen mukaisesti.
Yhteistyötoimikunta	17 §	13.12.2005
356 §	KUNTA-ALAN TYÖSUOJELUHENKILÖSTÖN VALINTA
Kuntien nykyisten työsuojelun yhteistoimintaorganisaatioiden henkilöstöä edustavien jäsenten toimikausi päättyy 31.12.2005. Uuden neljän vuoden toimikauden jäsenet on valittava marras-joulukuun aikana v. 2005.
Työsuojelupäällikön tehtävänä on käynnistää toimialueenaan olevalla työpaikalla riittävän ajoissa valintojen valmistelutoimet sekä huolehtia, että kunnassa ryhdytään työsuojeluorganisaation henkilöstöä edustavien jäsenten valintoja koskeviin järjestelyihin liitteen 17.1. mukaisesti.
Jämijärvellä toimenpiteistä on keskusteltu ja päädytty järjestelmään, jossa kaikkia työntekijöitä edustaa yksi valtuutettu ja kolmelta työpaikalta olisi työsuojeluasiamies. Rami Heikkilän nimi on ollut esillä työsuojeluvaltuutetuksi ja hän suostuisi liitteen 17.2. mukaisesti. Koska asiasta seuraa kustannusvaikutuksia, asia on syytä jättää kunnanhallituksen päätettäväksi.
Ehdotus: Yhteistyötoimikunta päättää esittää kunnanhallitukselle Rami Heikkilää työsuojeluvaltuutetuksi ajalle 01.01.2006 - 31.12.2009 liitteen 17.2. mukaisesti.
Päätös: Keskustelun jälkeen päätösehdotus hyväksyttiin.
KH 356 §	Rami Heikkilän suostumus on esityslistan liitteenä nro 356.1.
Ehdotus:	Kunnanhallitus hyväksyy yhteistyötoimikunnan tekemän esityksen.
Päätös:	Käydyn keskustelun jälkeen esittelijä muutti päätösehdotusta seuraavasti:
Kunnanhallitus päättää jättää asian pöydälle lisäselvityksiä varten.